CELEX: 32006D0268
Language: sk
Date: 2006-04-05 00:00:00
Title: 2006/268/ES: Rozhodnutie Komisie z  5. apríla 2006 , ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Taliansku  [oznámené pod číslom K(2006) 1260]   (Text s významom pre EHP)

6.4.2006   
            
            
               SK
            
            
               Úradný vestník Európskej únie
            
            
               L 98/75
            
         
      ROZHODNUTIE KOMISIE
   
   z 5. apríla 2006,
   ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Taliansku
   [oznámené pod číslom K(2006) 1260]
   (Text s významom pre EHP)
   (2006/268/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/75/ES z 20. novembra 2000 stanovujúcu špecifické ustanovenia pre kontrolu a likvidáciu katarálnej horúčky oviec – modrého jazyka (1), a najmä na jej článok 8 ods. 3 písm. c) a na tretí článok článku 19,
   keďže:
   
               (1)
            
            
               Smernicou 2000/75/ES sa ustanovujú pravidlá kontroly a opatrenia na boj proti katarálnej horúčke oviec v Spoločenstve vrátane zriadenia zón ochrany a dozoru a zákazu, aby zvieratá odchádzali z týchto zón.
            
         
               (2)
            
            
               Rozhodnutím Komisie 2005/393/ES z 23. mája 2005 o zónach ochrany a dozoru vo vzťahu ku katarálnej horúčke oviec a podmienkach vzťahujúcich sa na presun z týchto zón alebo cez tieto zóny (2) sa stanovuje vymedzenie globálnych geografických oblastí, v ktorých majú členské štáty zriadiť zóny ochrany a dozoru („zakázané zóny“) vo vzťahu ku katarálnej horúčke oviec.
            
         
               (3)
            
            
               Taliansko informovalo Komisiu, že v provinciách Livorno a Pisa nedošlo k výskytu vírusu od apríla 2005.
            
         
               (4)
            
            
               Tieto provincie by sa preto mali považovať za provincie bez výskytu katarálnej horúčky oviec a na základe odôvodnenej žiadosti predloženej Talianskom by sa mali vypustiť zo zoznamu oblastí uvedených ako zakázané zóny.
            
         
               (5)
            
            
               Rozhodnutie 2005/393/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V prílohe I k rozhodnutiu 2005/393/ES v časti pre zónu B sa v riadku Toscana vypúšťajú provincie „Pisa“ a „Livorno“.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 3
   Toto rozhodnutie je určené členským štátom.
   
      V Bruseli 5. apríla 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 327, 22.12.2000, s. 74.
   
      (2)  Ú. v. EÚ L 130, 24.5.2005, s. 22. Rozhodnutie naposledy zmenené a doplnené rozhodnutím 2005/828/ES (Ú. v. ES L 311, 26.11.2005, s. 37).